google/wiki40b huggingface dataset:
Η Κραυγή

«Η Κραυγή» (Νορβηγικά: Skrik, 1893 και 1910) είναι ο τίτλος μιας σειράς από εξπρεσιονιστικούς ζωγραφικούς πίνακες του Νορβηγού Έντβαρτ Μουνκ (Edvard Munch), που απεικονίζει μια αγωνιούσα μορφή με φόντο ουρανό σε χρώμα κόκκινο του αίματος. Θεωρείται από μερικούς πως συμβολίζει το ανθρώπινο είδος κάτω από τη συντριβή του υπαρξιακού τρόμου . Το τοπίο στο υπόβαθρο είναι το Οσλοφγιόρντ, όπως αυτό φαίνεται από το λόφο του Έκεμπεργκ (Ekeberg), στο Όσλο (τότε Κριστιάνια) της Νορβηγίας.
Ο Μουνκ δημιούργησε διάφορες εκδοχές της Κραυγής με διάφορα μέσα. Το Μουσείο Μουνκ έχει μια από τις δύο ζωγραφικές εκδοχές (1910) και ένα παστέλ. Η Εθνική Πινακοθήκη της Νορβηγίας έχει την άλλη ζωγραφική εκδοχή (1893). Μια τέταρτη εκδοχή, σε παστέλ, είναι στην ιδιοκτησία του Νορβηγού δισεκατομμυριούχου Πέττερ Όλσεν (Petter Olsen). Ο Μουνκ δημιούργησε επίσης μια λιθογραφία (1895) της εικόνας.
Η Κραυγή έχει υπάρξει στόχος πολλών διάσημων κλοπών. Το 1994 κλάπηκε η εκδοχή της Εθνικής Πινακοθήκης. Ανακτήθηκε αρκετούς μήνες μετά. Το 2004 κλάπηκαν από το Μουσείο Μουνκ η Κραυγή και η Μαντόννα, έτερος πίνακας του Μουνκ. Και οι δύο πίνακες ανακτήθηκαν το 2006. Είχαν υποστεί φθορές που έπρεπε να διορθωθούν και επέστρεψαν στην κοινή θέα τον Μάιο του 2008.
Ο αρχικός γερμανικός τίτλος που δόθηκε στον πίνακα από τον Μουνκ ήταν Der Schrei der Natur (Ο Λυγμός της Φύσης).
Σε μια σελίδα στο ημερολόγιό του με την επικεφαλίδα Νίκαια 22.01.1892, ο Μουνκ περιγράφει την έμπνευσή του για τον αρχικό πίνακα:
Περπατούσα σ' ένα μονοπάτι με δυο φίλους - ο ήλιος έπεφτε - ξαφνικά ο ουρανός έγινε κόκκινος σαν αίμα - σταμάτησα, νιώθοντας εξαντλημένος, και στηρίχτηκα στο φράχτη - αίμα και γλώσσες φωτιάς πάνω από το μαύρο-μπλε φιόρδ και την πόλη - οι φίλοι μου προχώρησαν, κι εγώ έμεινα εκεί τρέμοντας από την αγωνία - κι ένιωσα ένα ατέλειωτο ουρλιαχτό να διαπερνά τη φύση.
Δήμος Ταρραφάλ

Γεωγραφία

Ο Δήμος Ταρραφάλ βρίσκεται νότια του Πράσινου Ακρωτηρίου και βόρεια του νησιού Σαντιάγο. Έχει έκταση 112,4 km². Είναι σε έκταση ο δέκατος έκτος μεγαλύτερος δήμος του Πράσινου Ακρωτηρίου μετά μετά το Μπόα Βίστα, το Πόρτο Νόβο, το Σάο Φιλίπε, το Μάιο, το Σάο Βισέντε, το Πράια, το Ριμπέιρα Μπράβα, το Σάντα Καταρίνα, το Δήμος Σάντα Καταρίνα ντο Φόγκο, το Σάντα Κρουζ, το Σαλ, το Ριμπέιρα Γκράντε, το Ριμπέιρα Γκράντε ντε Σαντιάγο, το Σάο Ντομίνγκος και το Ταρραφάλ ντε Σάο Νικολάου.

Δημογραφία

Ο Δήμος Ταρραφάλ έχει πληθυσμό 18.000 κατοίκων (2005) με πυκνότητα 160 κατοίκων ανά km². Είναι σε πληθυσμό ο ένατος μεγαλύτερος δήμος του Πράσινου Ακρωτηρίου, μετά το Πράια, το Σάο Βισέντε, το Σάντα Καταρίνα, το Σάντα Κρουζ, το Σαλ, το Σάο Φιλίπε, το Δήμος Ριμπέιρα Γκράντε και το Πόρτο Νόβο.

Ιστορία

Ο Δήμος Ταρραφάλ δημιουργήθηκε στις αρχές του 20ού αιώνα, όταν η μία από τις δύο ενορίες του Δήμου της Αγίας Αικατερίνης, ο βόρειος, έγινε δήμος.
Διοργανώσεις Ε.Π.Σ. Φθιώτιδας 2016–17

Α' κατηγορία

Η κορυφαία κατηγορία διεξάγεται με τη συμμετοχή 18 ομάδων σε έναν όμιλο. Η ομάδα της Ένωσης 2010 παρότι δήλωσε συμμετοχή, αποσύρθηκε πριν την έναρξη του πρωταθλήματος. Για την σεζόν 2016-17 ο Οπούντιος Μαρτίνου ανακηρύσσεται πρωταθλητής κερδίζοντας την άνοδο στην Γ εθνική.
Ιππαρχία

Αρχαίες πηγές

Οι περισσότερες βιογραφικές πληροφορίες για την Ιππαρχία αντλούνται από το έργο Βίοι φιλοσόφων του Διογένη Λαέρτιου καθώς στο βιβλίο ΣΤ' αφιερώνει τρεις παραγράφους για τη φιλόσοφο. Άλλες αναφορές για την Ιππαρχία βρίσκουμε και στο λεξικό Σούδα όπου της αποδίδονται κάποιες φιλοσοφικές πραγματείες, και μερικές επιστολές προς τον Θεόδωρο τον άθεο.

Βιογραφία

Σύμφωνα με τις αρχαίες πηγές η Ιππαρχία γεννήθηκε στη Μαρώνεια της Θράκης. Η οικογένειά της ήρθε στην Αθήνα, όπου ο αδελφός της Μητροκλής έγινε μαθητής του Κυνικού φιλόσοφου Κράτη του Θηβαίου. Η Ιππαρχία ερωτεύτηκε τον Κράτη παρόλο που ήταν άσχημος και ανέπτυξε τέτοιο πάθος γι αυτόν που απείλησε τους γονείς της ότι θα αυτοκτονήσει αν δεν την αφήσουν να τον παντρευτεί. Ο Κράτης αν και προσπάθησε να την αποτρέψει γιατί ήταν φτωχός τελικά την παντρεύτηκε και αποκάλεσε τον γάμο τους κυνογαμία. Η Ιππαρχία απέκτησε δύο παιδιά, μία κόρη, σύμφωνα με τον Διογένη Λαέρτιο και ένα γιο τον Πασικλή, σύμφωνα με το λεξικό Σούδα.
Στέφαν ντε Φράι

Καριέρα

Ο Ντε Φράι ξεκίνησε την επαγγελματική του καριέρα από τη Φέγενορντ, ενώ αγωνιζόταν στις ακαδημίες αρχικά της Σπίριτ και Φέγενορντ. Υπέγραψε το επαγγελματικό του συβμόλαιο με την ομάδα του Ρότερνταμ στις 17 Ιουλίου 2009 . Το επίσημο ντεμπούτο του έγινε στις 24 Σεπτεμβρίου 2009 στον αγώνα με την Χάρκεμ Μποϊς στα πλαίσια του Κυπέλλου Ολλανδίας, όταν αντικατέστησε στο 59ο λεπτό τον Κέλβιν Λέρνταμ. Έκανε το ντεμπούτο του στην Ερεντιβίζιε 2009-10 στις 6 Δεκεμβρίου του ίδιου έτους όταν αντικατέστησε στο 86ο λεπτό τον Ντένι Λάντζαατ στον αγώνα με τη Χρόνινγκεν .
Τη σεζόν 2012-13 ο Ντε Φράι έγινε αρχηγός της Φέγενορντ, μετά την μεταγραφή του Ρον Βλαρ στην Άστον Βίλα. Όμως εκείνη τη σεζόν τραυματίστηκε στον αγώνα με τη Σπάρτα Πράγας στα πλαίσια ενός αγώνα του Γιουρόπα Λιγκ.
Στις 17 Μαΐου 2013 επεκτάθηκε το συμβόλαιό του μέχρι το 2015 . Τον Ιούλιο του 2014, η Λάτσιο τον απέκτησε απο την Φέγενορντ, καταβάλλοντας το ποσό των 8,5 εκατομμυρίων ευρώ στην ολλανδική ομάδα.

Εθνική Ομάδα

Ο Ντε Φράι έκανε το διεθνές ντεμπούτο του με την Εθνική Ολλανδίας στις 15 Αυγούστου 2012 σε φιλικό αγώνα με την Εθνική Βελγίου.
Πανεπιστήμιο Σαπιέντσα Ρώμης

Ιστορία

Στις 29 Απριλίου του 1966, επεισόδια μεταξύ αριστερών και ακροδεξιών φοιτητών του Πανεπιστημίου προκάλεσαν επέμβαση της αστυνομίας. Η ατμόσφαιρα στο πανεπιστήμιο ήταν ηλεκτρισμένη ύστερα από τον θανάσιμο τραυματισμό σπουδαστή, κατά τη διάρκεια σοβαρών επεισοδίων που σημάδεψαν την πρώτη μέρα των φοιτητικών εκλογών τρεις μέρες νωρίτερα.
Black Devil (τσιγάρα)

Black Devil είναι μία Ολλανδική μάρκα από τσιγάρα, που τώρα ανήκει και κατασκευάζεται από την Heupink & Bloemen. 
Η μάρκα είναι πολύ διάσημη μεταξύ των εφήβων καπνιστών.

Γαλλία

Από τον Μάρτιο του 2010, τα αρωματισμένα τσιγάρα δεν μπορούν πλέον να πουληθούν στη Γαλλία σε μία προσπάθεια της Γαλλικής Κυβέρνησης να καταπολεμήσει το κάπνισμα των εφήβων. Έτσι, η Finest Flavour σοκολατένια παραλλαγή έγινε η Γκρι Γεύση και το φίλτρο δεν είναι πια γλυκό ή αρωματισμένο με τη γεύση της σοκολάτας. Η μάρκα συνεχίζει να πουλάει αρωματισμένα τσιγάρα εκτός της Γαλλίας.

Συσκευασία

Όλες οι ποικιλίες παρουσιάζονται σε ένα «άκαμπτο» πακέτο με τη λέξη «Black Devil» (= Μαύρος Διάβολος) στο κέντρο της συσκευασίας. Υπάρχει επίσης ένα λογότυπο που αποτελείται από έναν κόκκινο κύκλο με έναν στυλαρισμένο, μαύρο και χαμογελαστό μικρό διάβολο, που κρατάει ένα ασημί πιρούνι. Οι τρεις τύποι πακέτων (Finest Flavour, Ειδική Γεύση, Pink) διαφέρουν σημαντικά στο χρώμα, το πρώτο είναι μαύρο, το δεύτερο είναι γκρίζο, και το τρίτο είναι ροζ. Τα τσιγάρα και φίλτρα τσιγάρων επίσης έχουν το χρώμα του πακέτου έχουν επίσης το χρώμα της συσκευασίας που τους αποδίδεται: μαύρα τσιγάρα για το μαύρο πακέτο βανίλιας, ροζ τσιγάρα για το ροζ φυσιολογικό πακέτο, πράσινα τσιγάρα για το πακέτο πράσινου μινθέλαιου κ.ο.κ

Αγορές

Τα Black Devil τσιγάρα πωλούνται στις ακόλουθες χώρες: Βέλγιο, Ολλανδία, Γερμανία, Γαλλία, Ελβετία, Αυστρία, Πορτογαλία (Δεν πωλούνται πια εξαιτίας των Ευρωπαϊκών νόμων..) ,
Ιταλία, Πολωνία, Σλοβενία, Λετονία, Ρωσία, Ισπανία, Ισραήλ, Μυανμάρ, Ταϊβάν, Νότια Κορέα και Ιαπωνία.
Αλυσίδα Ιανός

Ιστορία

Η εταιρεία «IANOS ΑΕ» δημιουργήθηκε 1984 στη Θεσσαλονίκη από τον πρώην βιβλιοϋπάλληλο Νίκο Καρατζά και την τότε σύζυγό του, γόνο γνωστής οικογένειας της πόλης. Περιλάμβανε το πρώτο κατάστημα βιβλίων, στην οδό Αριστοτέλους, με «πατάρι» πολιτιστικών εκδηλώσεων, λογοτεχνικών και καλλιτεχνικών - εικαστικών. Από τότε προστέθηκαν στο δίκτυο της εταιρίας άλλα 8 καταστήματα, με τελευταίο τον Παιδικό IANO στη Θεσσαλονίκη. Το 2008 άνοιξε Αrtshop στην Αθήνα, με βιβλία και αντικείμενα τέχνης από τα πιο σημαντικά μουσεία και γκαλερί στον κόσμο. 
H αλυσίδα και οι δραστηριότητές της βρέθηκαν στο επίκεντρο της δημόσιας σφαίρας, όταν απαγγέλθηκαν κατηγορίες στον ιδρυτή της Νίκο Καρατζά  για ξέπλυμα μαύρου πολιτικού χρήματος μέσω των βιβλιοπωλείων και των εκδηλώσεών του, εξαιτίας των διασυνδέσεων που διαπιστώθηκαν με τον Άκη Τσοχατζόπουλο.

Εκδηλώσεις

Τα τελευταία 32 χρόνια λειτουργίας ο IANOS έχει διοργανώσει και φιλοξενήσει 10.121 πολιτιστικές εκδηλώσεις, παρουσιάζοντας το σύνολο της ελληνικής βιβλιογραφίας και δισκογραφίας. Τα τρία τελευταία χρόνια πραγματοποιήθηκαν πάνω από 2.153 εκδηλώσεις σε Αθήνα και Θεσσαλονίκη, παρουσιάστηκαν 453 συγγραφείς και ανέβηκαν τη σκηνή του ΙΑΝΟΥ 328 μουσικοί, ενώ τις εκδηλώσεις παρακολούθησαν 149.892 άνθρωποι .

Αίθουσα Τέχνης

Η IANOS Αίθουσα Τέχνης τα τελευταία τέσσερα χρόνια έχει παρουσιάσει με επιτυχία περισσότερες από 50 εκθέσεις , ατομικές / ομαδικές, ζωγραφικής, γλυπτικής και φωτογραφίας. Έχει εκθέσει 1600 περίπου έργα τέχνης από 350 διαφορετικούς εικαστικούς καλλιτέχνες (ζωγράφους, γλύπτες, σχεδιαστές, εικονογράφους, σκηνογράφους κλπ), ενώ δεκάδες από αυτούς, εκτέθηκαν για πρώτη φορά.
Συνεργάστηκε με μουσεία, φορείς και άλλους πολιτιστικούς χώρους, ταξιδεύοντας τις εκθέσεις στην Ελλάδα και το Εξωτερικό όπως : το Εθνικό Αρχαιολογικό Μουσείο, η Ελληνική Πρεσβεία στην Αίγυπτο, το Διεθνές Φεστιβάλ Φιλίππων, η Πινακοθήκη Κατσίγρα, το Ιστορικό και Λαογραφικό Μουσείο Ύδρας, το Ιστορικό και Λαογραφικό Μουσείο Αίγινας, η Ένωση Σμυρναίων, το Εκκοκκιστήριο Ιδεών ,η  Δημόσια Κεντρική Βιβλιοθήκη Λάρισας κ.α.

Εργαστήρια - Σεμινάρια Βιβλίου

Τα Εργαστήρια Βιβλίου στον IANO, δημιουργήθηκαν την άνοιξη του 2013 και καλύπτουν ένα ευρύ φάσμα γνωστικών αντικειμένων που σχετίζονται με το βιβλίο και με εξειδικευμένες επιστημονικές θεματικές ενότητες. 
Περιλαμβάνουν κύκλους εργαστηρίων-σεμιναρίων δημιουργικής γραφής με τους: Ρέα Γαλανάκη, Χρήστο Οικονόμου, Στρατή Πασχάλη, Μαρία Αγγελίδου, Ελένη Σβορώνου, Σοφία Νικολαΐδου, Μαίρη Κλιγκάτση, Έλενα Αρτζανίδου, Χριστίνα Καλαϊτζή, Κώστα Καβανόζη, Χρήστο Χρυσόπουλο και Ανδρέα Αποστολίδη.  Θεματικά Εργαστήρια (ανάλυση, δραματοποίηση διηγημάτων κ.α.) με τον Σωτήρη Χατζάκη, εργαστήρια διόρθωσης-επιμέλειας κειμένων με τους Δημήτρη Θάνα, Πελαγία Μαρκέτου, εργαστήρια εικονογράφησης με τον Σβετλίν Βασίλεβ, καθώς και εξ αποστάσεως σεμινάρια (e-learning).
Πανελλήνιο πρωτάθλημα ανώμαλου δρόμου ανδρών 1926

Tο Πανελλήνιο πρωτάθλημα ανώμαλου δρόμου ανδρών του 1926 διεξήχθη την Κυριακή 7 Μαρτίου 1926, στην Αθήνα με διοργανωτή στον ΣΕΓΑΣ, έπειτα από διακοπή δύο ετών, αφού το προηγούμενο είχε γίνει το 1923. Η εκκίνηση και ο τερματισμός έγιναν στο Παναθηναϊκό Στάδιο. Νικητής σύλλογος αναδείχθηκε ο Εθνικός Γ.Σ., στον οποίο απονεμήθηκε το επαμειβόμενο έπαθλο του ΣΕΓΑΣ, το οποίο το 1923 είχε κερδίσει ο Πανιώνιος.

Χρονικό των αγώνων

Στους αγώνες δήλωσαν συμμετοχή επτά σύλλογοι Αθηνών, Πειραιώς, Αμαρουσίου και Θεσσαλονίκης με 54 αθλητές, από τους οποίους "ελάχιστοι απέσχον, εκ των μετασχόντων δε οι πλείστοι επεράτωσαν κανονικώς την διαδρομήν, ήτις ήτο οκτώ περίπου χιλιομέτρων με εκκίνησιν και τέρμα το Στάδιον". Οι αθλητές διαιρέθηκαν σε δύο κατηγορίες. Στην α΄ κατηγορία εντάχθηκαν όσοι είχαν στο παρελθόν πετύχει πρώτη ή δεύτερη νίκη σε αγώνες δρόμων αντοχής και οι υπόλοιποι τοποθετήθηκαν στη β΄. Η διαδρομή είχε μήκος 7.500μ, από τα οποία 1.200μ εντός σταδίου, 1.200μ σε οδούς της πόλης και 5.100μ σε ανώμαλο έδαφος. Οι αθλητές εκκίνησαν από το Παναθηναϊκό Στάδιο, κινήθηκαν εντός αυτού για 1,5 στροφή και εξήλθαν από τα προπύλαια. Συνέχισαν δια των οδών: Ανέτης, Ερατοσθένους, Αρχιμήδους και έστριψαν αριστερά στο λόφο ως τον ΝΑ τοίχο του Α΄ Νεκροταφείου. Ακολουθώντας την ευθεία μετά το πέρας του τοίχου διέσχισαν δύο λόφους ως την έπαυλη Δούγκα και έπειτα κατηφόρισαν προς τα πεδινά, όπου μεμονωμένη οικία στα δεξιά του οικισμού "Κοπανά". Μετά έστριψαν δεξιά με πορεία προς το εργοστάσιο Μαλτσινιώτη, επανήλθαν στην έπαυλη Δούγκα και επέστρεψαν κάνοντας την αντίστροφη πορεία. Τη σηματοδότηση της διαδρομής για τη διευκόλυνση των δρομέων είχε προετοιμάσει το Σώμα Ελλήνων Προσκόπων. Επίσης, είχε προβλεφθεί η παρουσία αυτοκινήτου στο μέσον περίπου της διαδρομής για την παραλαβή όσων εγκατέλειπαν.
Νικητής στο ατομικό αναδείχθηκε ο Αλέξανδρος Κράνης του Εθνικού Αθηνών, όπως το 1923. Στον ατομικό αγώνα 2ας κατηγορίας νίκησε ο Αυγίνης του Ηρακλή Θεσσαλονίκης. Στο ομαδικό επικράτησε ο Εθνικός Γ.Σ. με τους αθλητές: Αλ. Κράνη, Καμφόλα και Ι. Κράνη. Για τον υπολογισμό της ομαδικής (αρνητικής) βαθμολογίας προστέθηκαν οι θέσεις που κατέλαβαν οι τρεις καλύτεροι αθλητές του κάθε συλλόγου με βάση τους χρόνους που έφεραν, ανεξάρτητα αν έτρεξαν στην 1η ή 2η κατηγορία. Ιδιαίτερη εντύπωση προκάλεσε η ομάδα του Ηρακλή Θεσσαλονίκης, που τερμάτισε στη δεύτερη θέση, η οποία αποτελείτο από στρατιώτες Γ΄ Σώματος Στρατού και είχαν προπονηθεί με τη φροντίδα του φίλαθλου διοικητή του Σώματος αντιστράτηγου Ζαφειρίου και του παλιού πρωταθλητή αρχίατρου Χριστόπουλου.
Κατά τη διάρκεια της τέλεσης του αγώνα δρόμου, στο Στάδιο διεξήχθησαν τρία ματς από το πρωτάθλημα βόλεϊ που διοργάνωνε ο Πανιώνιος Γ.Σ.
Σιλετάνιο

Με φωτοχημική κυκλοποίηση 2+2

Εναλλακτικά, μπορεί να παραχθεί και με φωτοχημική 2+2 αντίδραση Πατέρνο-Μπούχι (Paternò-Büchi-Reaktion), μεταξύ αιθενίου και μεθυλενοσιλάνιου:

Χημική συμπεριφορά και παράγωγα

Το σιλετάνιο, από τη δομή του, συνδυάζει τις ιδιότητες ένωσης με τετραμελή δακτύλιο, με αυτές οργανοσιλανίου. Έτσι, ως ένωση με τετραμελή δακτύλιο δίνει αντιδράσεις κυκλοπροσθήκης, όπου «σπάει» ένας από τους δεσμούς C-Si, γιατί είναι ασθενέστεροι από τους δεσμούς C-C, εφόσον οι δεσμοί C-Si είναι 2sp³-3sp³, ενώ οι δεσμοί C-C είναι 2sp³-2sp³. Ως οργανοσιλάνιο συνδυάζει τις αναγωγικές ιδιότητες ενός καρβιδίου και ενός υδριδίου, αφού το πυρίτιο έχει μικρότερη ηλεκτραρνητικότητα και από τον άνθρακα και από το υδρογόνο.

Καταλυτική υδρογόνωση

Με καταλυτική υδρογόνωση σε σιλετάνιο παράγεται προπυλοσιλάνιο:

Υδραλογόνωση

Με επίδραση υδραλογόνου (ΗΧ) σε σιλετάνιο παράγεται αλοπροπυλοσιλάνιο:

Ενυδάτωση

Με επίδραση θειικού οξέως σε σιλετάνιο παράγεται αρχικά ο όξινος θειικός προπυλοσιλυλεστέρας (CH₃CH₂CH₂SiH₂OSO₃H), που υδρολύεται σχηματίζοντας προπυλοσιλανόλη:

Διυδροξυλίωση

Με επίδραση υπεροξείδιο του υδρογόνου σε σιλετάνιο, παρουσία καρβοξυλικών οξέων παράγεται 3-υδροξυπροπυλοσιλανόλη:

Αλκοξυλίωση

Με επίδραση αλκοόλης (ROH) σε σιλετάνιο παράγεται αλκοξυπροπυλοσιλάνιο:

Si-αλκυλοσιλετάνιο

Με επίδραση οργανομεταλλικών ενώσεων (π.χ RNa) σε σιλετάνιο παράγεται το αντίστοιχο υδρίδιο (π.χ. NaH) και Si-αλκυλοσιλετάνιο:
Μπόρχα Χιμένεθ Σάεθ

Πρώτα χρόνια

Γεννημένος στην Άβιλα της Καστίλλης και Λεόν, ο Χιμένεθ ξεκίνησε τη σταδιοδρομία του το 2006, στην ακαδημία νέων της Ρεάλ Άβιλα. Έφυγε από το σύλλογο το 2009 και στη συνέχεια εργάστηκε για τις ακαδημίες νέων των συλλόγων τοπικών κατηγοριών, Ακαδημία Μίλαν και Κάσα Σοθιάλ Κατόλικα, πριν επιστρέψει στη Ρεάλ Άβιλα το 2011 ως βοηθός του Χοσέ Λουίς Ντιέθμα. 
Στις 10 Οκτωβρίου 2013, ο Χιμένεθ αντικατέστησε τον απολυμένο Κίκο Σάντσεθ ως πρώτος προπονητής της Ρεάλ Άβιλα. Στις 17 Νοεμβρίου 2014, ύστερα από κακά αποτελέσματα, παραιτήθηκε.

Ρεάλ Βαγιαδολίδ Προμέσας

Ο Χιμένεθ εντάχθηκε στη Ρεάλ Βαγιαδολίδ τον Ιούνιο του 2015, ως προπονητής της Cadete A. Στις 22 Οκτωβρίου, ωστόσο, ορίστηκε προπονητής της Ρεάλ Βαγιαδολίδ Προμέσας, της Β ομάδας του συλλόγου, στη Σεγούντα Ντιβισιόν Β, όπου κατάφερε να αποφύγει τον υποβιβασμό με την ομάδα του. Στις 30 Μαΐου 2016, ανακοίνωσε την αποχώρησή του.

Ιθάρα/Ράπιντο ντε Μπόουθας

Την 1η Ιουνίου 2016, ο Χιμένεθ προσλήφθηκε ως προπονητής της Ιθάρα στην τρίτη κατηγορία.  Στις 10 Ιουλίου του επόμενου έτους, μετά από άλλον ένα τερματισμό στη μέση της βαθμολογία, διορίστηκε στο τιμόνι της, επίσης ομάδας της τρίτης κατηγορίας, Ράπιντο ντε Μπόουθας.

Μιραντές

Στις 28 Ιουνίου 2018, μετά την κατάληψη της εντυπωσιακής 5ης θέσης στο πρωτάθλημα με την Ράπιντο, ο Χιμένεθ προσλήφθηκε ως προπονητής της ΚΝ Μιραντές, επίσης στην τρίτη κατηγορία. Τελείωσε την πρώτη του σεζόν με τον προβιβασμό της ομάδας στη Σεγούντα Ντιβισιόν, μέσω των πλέι-οφ.

Αστέρας Τρίπολης

Στις 5 Ιουλίου 2019, ο Χιμένεθ αποχώρησε από τη Μιρταντές, αφού η ομάδα δεν κατάφερε να καταλήξει σε συμφωνία για την ανανέωση του συμβολαίου του και δύο μέρες αργότερα, προσλήφθηκε ως προπονητής του Αστέρα Τρίπολης. Ο πρώτος επαγγελματικός του αγώνας πραγματοποιήθηκε στις 24 Αυγούστου, με ήττα 0-1 εναντίον του Ολυμπιακού.
Ρευστότητα (οικονομικά)

Ρευστότητα στα οικονομικά είναι η ικανότητα ταχείας μεταπώλησης ενός στοιχείου ενεργητικού με αμελητέα μεταβολή στην τιμή του και με ελάχιστη απώλεια στην αξία του. Το χρήμα είναι γενικά το πιο «ρευστό» στοιχείο ενεργητικού και μπορεί να χρησιμοποιείται άμεσα, ανά πάσα στιγμή, για πραγματοποίηση οικονομικών συναλλαγών όπως οι αγορές, οι πωλήσεις και οι πληρωμές οφειλών.
Ως δείκτη της οικονομικής δυνατότητας ενός φυσικού ή νομικού προσώπου ή επιχείρησης να πραγματοποιεί πληρωμές και να καλύπτει τις άμεσες υποχρεώσεις του, με τον όρο ρευστότητα εννοούμε τα ρευστά διαθέσιμα. Δηλαδή το σύνολο των στοιχείων ενεργητικών που μπορούν άμεσα να χρησιμοποιηθούν για πληρωμές, όπως τα μετρητά σε χαρτονόμισμα (στο ταμείο), τα μετρητά σε τραπεζικούς λογαριασμούς, ο τρεχούμενος λογαριασμός σε ταχυδρομικό ταμιευτήριο, τα βραχυπρόθεσμα χρεόγραφα και οι εμπορεύσιμοι τίτλοι, τα συναλλαγματικά γραμμάτια, οι επιταγές και γενικά τα εύκολα ρευστοποιήσιμα στοιχεία από το τρέχον ενεργητικό.
Υπό αυτή τη δεύτερη πιο συγκεκριμένη έννοια η ρευστότητα (liquidity) διαφέρει και δεν πρέπει να συγχέεται με τη φερεγγυότητα ή αξιόχρεο (solvency). Η φερεγγυότητα αφορά την επάρκεια του τρέχοντος ενεργητικού μέσα σε μια χρήση (σε ένα έτος) να καλύψει τις τρέχουσες υποχρεώσεις σε μία χρήση, και όχι τα «στιγμιαία» ρευστά διαθέσιμα. Είναι δυνατόν ένα πρόσωπο ή επιχείρηση να είναι αξιόχρεο αλλά κάποια δεδομένη στιγμή να έχει πρόβλημα ρευστότητας, ή και το αντίστροφο. Για παράδειγμα όταν έχει στο ενεργητικό του στοιχεία που μπορεί να εισπράξει αργότερα εντός της χρήσης, δηλαδή του οφείλουν χρήματα, αλλά δεν διαθέτει τη δεδομένη στιγμή αρκετά μετρητά (και αντίστροφα).
Τίο Έλληνας

Προσωπική ζωή

Ο Έλληνας συνεχίζει να ζει στην Λάρνακα της Κύπρου.
Πάπας Κλήμης ΙΒ΄

Εκλογή

Υπό τον Πάπα Βενέδικτο ΙΓ΄ (1724–30), tτα οικονομιά των Παπικών Κρατών είχαν περιέλθει στα χέρια του Καρδιναλίου Νικολό Κόσια και άλλων μελών της Κούρια, οι οποίοι είχαν στραγγίξει τους οικονομικούς πόρους της έδρας.
Πώρος

Εμφάνιση

Σύμφωνα με τον Αρριανό, το ύψος του Πώρου ήταν πάνω από πέντε πήχεις. Αντιθέτως, ο Πλούταρχος, υποστηρίζει πως ο Πώρος έφτανε τους τέσσερις πήχεις και τη μία σπιθαμή. Όπως και να 'χει, το παράστημα του Ινδού βασιλιά εντυπωσίασε τον Αλέξανδρο.

Σατραπεία

Ο Πώρος φαίνεται να κατείχε τη θέση του σατράπη για αρκετά χρόνια μετά την αναχώρηση του Αλέξανδρου. Φαίνεται πως έγινε σατράπης της περιοχής του Ινδού, μετά το θάνατο του Αλέξανδρου, στο 323 π.Χ. Αυτή του η θέση επιβεβαιώθηκε το 321 π.Χ., μετά τη συνέλευση των Επιγόνων στο Τριπαράδεισο της Συρίας.

Θάνατος

Μετά τον θάνατο του Αλεξάνδρου, γύρω στο 316 π.Χ. ο Πώρος φέρεται να δολοφονήθηκε απο τον Εύδημο ο οποίος ήταν στρατηγός του Αλεξάνδρου. Έτσι ο δεύτερος κατόρθωσε να πάρει υπο τον έλεγχό του όλες τις Ινδικές Σατράπειες της Αυτοκρατορίας, μέχρι τους Πολέμους των Διαδόχων όποτε και ηττήθηκε και θανατώθηκε από τον Αντίγονο.
Πλατωνικός έρωτας

Ο πλατωνικός έρωτας ή πλατωνική αγάπη είναι όρος που χρησιμοποιείται για ένα είδος αγάπης το οποίο δεν είναι σεξουαλικό. Ονομάστηκε από τον Πλάτωνα, ο οποίος περιέγραψε στην πραγματικότητα ένα είδος αγάπης που επικεντρώνεται στις σχέσεις του ίδιου φύλου και συμπεριλαμβάνει το σεξ που υπέστη μετασχηματισμό κατά τη διάρκεια της Αναγέννησης (15ος-16ος αιώνας), για να πάρει τη σύγχρονη αίσθηση της μη σεξουαλικής ετεροφυλοφιλικής αγάπης.

Επισκόπηση

Ο πλατωνικός έρωτας με την αρχική έννοια του όρου (αγάπη επικεντρωμένη στις σχέσεις του ίδιου φύλου) εξετάζεται στο διάλογο του Πλάτωνα, το Συμπόσιο, το οποίο έχει ως αντικείμενο το θέμα της αγάπης ή του Έρωτα γενικά. Εξηγεί τις δυνατότητες του πως ξεκίνησε το αίσθημα της αγάπης και πώς εξελίχθηκε - τόσο σεξουαλικά όσο και μη σεξουαλικά. Ιδιαίτερη σημασία έχει η ομιλία του Σωκράτη, που αφορούσε την ιδέα της πλατωνικής αγάπης που αποδίδεται στην προφήτισσα Διοτίμα, τον οποίο τον παρουσιάζει ως μέσο ανόδου προς την παρατήρηση του θεϊκού. Για τη Διοτίμα και τον Πλάτωνα γενικότερα, η πιο σωστή χρήση της αγάπης των ανθρωπίνων όντων είναι να κατευθύνει το μυαλό κάποιου με το θείο έρωτα.
Εν ολίγοις, με τον πραγματικό πλατωνικό έρωτα, το όμορφο ή υπέροχο άλλο άτομο εμπνέει το μυαλό και την ψυχή και κατευθύνει την προσοχή κάποιου στα πνευματικά πράγματα. Ο Σωκράτης, για το "Συμπόσιο" του Πλάτωνα, εξήγησε δύο τύπους αγάπης, το Σαρκικό Έρωτα και το Θείο Έρωτα. Ο Σαρκικός Έρωτας δεν είναι παρά απλή υλική έλξη προς ένα όμορφο σώμα για φυσική ευχαρίστηση και αναπαραγωγή. Ο Θείος Έρωτας αρχίζει το ταξίδι από τη φυσική έλξη δηλαδή την έλξη προς την όμορφη μορφή ή το σώμα, αλλά ξεπερνά σταδιακά την αγάπη για την Ανώτερη Ομορφιά. Αυτή η έννοια του Θείος Έρωτα αργότερα μετασχηματίζεται στον όρο πλατωνικός έρωτας.
Στον Μεσαίωνα προέκυψε ένα νέο ενδιαφέρον για τον Πλάτωνα, τη φιλοσοφία του και την άποψη του για την αγάπη. Αυτό προκλήθηκε από τον Γεώργιο Γεμιστό ή Πλήθων κατά τη διάρκεια της Συνόδου της Φερράρας και της Φλωρεντίας το 1438-1439. Αργότερα το 1469 ο Μαρσίλιο Φιτσίνο πρότεινε μια θεωρία του νεο-πλατωνικού έρωτα στην οποία ορίζει τον έρωτα ως μια προσωπική ικανότητα ενός ατόμου που καθοδηγεί την ψυχή τους προς τις κοσμικές διαδικασίες και των υψηλών πνευματικών στόχων και τις ουράνιες ιδέες. (De Amore, Les Belles Lettres, 2012.)
Ο αγγλικός όρος χρονολογείται από το θεατρικό του Ουίλιαμ Ντάβεναντ The Platonic Lovers (παρουσιάστηκε το 1635): μια κριτική της φιλοσοφίας του πλατωνικού έρωτα που ήταν δημοφιλής στο δικαστήριο του Καρόλου Α. Προέρχεται από την ιδέα στο Συμπόσιο του Πλάτωνα για την αγάπη της ιδέας του καλού που βρίσκεται στη ρίζα όλων των αρετών και της αλήθειας. Για μια σύντομη περίοδο, o πλατωνικός έρωτας ήταν ένα μοντέρνο θέμα στο αγγλικό βασιλικό δικαστήριο, ειδικά στον κύκλο γύρω από τη βασίλισσα Ενριέττα Μαρία, τη σύζυγο του βασιλιά Καρόλου Α. Ο πλατωνικός έρωτας ήταν το θέμα κάποιων εορταστικών πάρτι μασκέ που διεξήχθησαν στην Καρολίνεια εποχή - αν και η μόδα σύντομα έπεσε κάτω από πιέσεις κοινωνικής και πολιτικής αλλαγής.
Πανηγυρική ομιλία καρναβαλιού

Ιστορική αναδρομή

Οι ρίζες του εθίμου φτάνουν μέχρι τον μεσαίωνα. Την περίοδο του καρναβαλιού, ο απλός λαός είχε το δικαίωμα να καταγγέλνει την εξουσία για τα όσα κακώς έπραξαν. Το καρναβάλι ήταν η εποχή των τρελών, οι οποίοι είχαν το ελεύθερο.

Δομή και μέτρο της ομιλίας

Η ομιλία είναι συνήθως κανονική έμμετρη ένστοιχη ζευγαροπλεκτή ιαμβική πεντασύλλαβη, σαν ποίημα με πολλές στροφές που απαγγέλλεται από μεθυσμένο ή καθυστερημένο. Το χιουμοριστικό περιεχόμενο της ομιλίας όμως είναι τόσο αφοπλιστικό, που ο ακροατής αυθόρμητα σκέφτεται: «από μικρό και από χαζό μαθαίνεις την αλήθεια».

Άμβωνας

Ο ομιλητής συνήθως παίρνει θέση σε άμβωνα, ο οποίος ονομάζεται «κουβάς» (γερμ. Bütt) ή «βαρέλι», επειδή ίσως ένα άδειο βαρέλι κρασιού ήταν η κατοικία του κυνικού φιλοσόφου Διογένη, ο οποίος επίσης κατέκρινε την κοινωνία.
Βερζήτες

Οι Βερζήτες (σλαβομακεδονικά: Брсјаци‎) είναι μία σλαβική φυλή η οποία κατέφθασε κατά τον 7ο μ.Χ. αιώνα στα εδάφη της σημερινής Βόρειας Μακεδονίας και εποίκησε τις σημερινές πόλεις της Αχρίδας, Καβανταρτσίου, Πρίλαπου, Μοναστηρίου και Δίβρης και όλη την περιοχή που αυτές περιβάλλουν, έως και την πόλη των Σκοπίων. Οι Βυζαντινοί συγγραφείς άρχισαν να αποκαλούν αυτήν την περιοχή Σκλαβηνία. 
Οι Βερζήτες, μαζί με τους Σαγουδάτες και τους Στρουμιάνους κ.ά., είναι μια τις σλαβικές φυλές που εγκαταστάθηκαν στην περιοχή της σημερινής ΠΓΔΜ κατά την κάθοδο των σλάβων στα Βαλκάνια και στα εδάφη της Βυζαντινής αυτοκρατορίας. Η αρχική κοιτίδα των Βερζητών ήταν η δυτική Τσεχία και η νοτιοδυτική Πολωνία.
Έως και σήμερα οι σλάβοι Βερζήτες αυτοαποκαλούνται Μπρσιάτσοι (Брсјаци), αποτελούν την μεγαλύτερη ομάδα μεταξύ των σλαβομακεδόνων στην ΠΓΔΜ και κατοικούν στα αρχικά σημεία εγκατάστασεις τους. Η διάλεκτος της γλώσσας που μιλούν έγινε η βάση για τη δημιουργία της σλαβομακεδονικής γλώσσας.
Έντουαρντ Γιανγκ

Βιογραφία

Γεννήθηκε στη Σαγκάη της Κίνας, στις 6 Νοεμβρίου του 1947 και πέθανε στο Μπέβερλι Χιλς των ΗΠΑ, στις 29 Ιουνίου του 2007, από καρκίνο του παχέος εντέρου. Σπούδασε Ηλεκτρολόγος-Μηχανικός στο πανεπιστήμιο Τσιάο Τουνγκ και απέκτησε τίτλο Μάστερ στην ειδικότητά του (Ηλεκτρομηχανική) από το πανεπιστήμιο της Φλόριντα, το 1974. Το 2000 βραβεύτηκε με το βραβείο καλύτερου σκηνοθέτη στο Κινηματογραφικό Φεστιβάλ Καννών, για την ταινία του "Yi Yi".